|  |  |  |
| --- | --- | --- |
| **The World Bank** | 1818 H Street N.W. | (202) 473-1000 |
| INTERNATIONAL BANK FOR RECONSTRUCTION AND DEVELOPMENT | Washington, D.C. 20433 | Cable Address: INTBAFRAD |
| INTERNATIONAL DEVELOPMENT ASSOCIATION | U.S.A. | Cable Address: INDEVAS |

ՆԱԽԱԳԻԾ

3 ապրիլի 2019թ.

Ֆինանսների նախարար

Ն.Գ. Պրն Ատոմ Ջանջուղազյանին

Ֆինանսների նախարարություն

1 Մելիք-Ադամյան փողոց

Երևան,

Հայաստան

**Թեմա՝ Հայաստանի Հանրապետություն.**

**«Կենսական նշանակության ճանապարհային ցանցի բարելավման ծրագրի համար լրացուցիչ ֆինանսավորում» Վարկ (8523-AM)**

**Լրացուցիչ ֆինանսավորման համաձայնագրի փոփոխություն թիվ 2**

Հարգելի պարոն նախարար,

Հղում ենք կատարում Հայաստանի Հանրապետության («Վարկառու») և Վերակառուցման և զարգացման միջազգային բանկի («Բանկ») միջև 2015թ.-ի օգոստոսի 26-ին կնքված վերոնշյալ ծրագրի լրացուցիչ ֆինանսավորման վարկային համաձայնագրին («Լրացուցիչ ֆինանսավորման վարկային համաձայնագիր») (8523-AM)։ Խնդրում ենք հաշվի առնել, որ սույն նամակում (Փոփոխության վերաբերյալ նամակ) մեծատառերով գործածվող եզրույթները, որոնք այստեղ չեն սահմանվում, օգտագործվում են նույն իմաստով, ինչ Լրացուցիչ ֆինանսավորման համաձայնագրում։

Վերջերս տեղի ունեցած քննարկումների համաձայն՝ Բանկը սույնով համաձայնում է փոփոխել Լրացուցիչ ֆինանսավորման համաձայնագիրը հետևյալ կերպ.

1. Լրացուցիչ ֆինանսավորման վարկային համաձայնագրի բաժին 3.01-ը սույնով լրամշակվում է՝ ամբողջությամբ հետևյալ ձևակերպմամբ ընթերցվելու համար․

«Վարկառուն հավաստում է իր հանձնառությունը Ծրագրի նպատակների իմաստով։ Այս նպատակով Վարկառուն ՏԿՏՏՆ-ի միջոցով կիրականացնի Ծրագիրը Ընդհանուր պայմանների Հոդված V-ի դրույթների համաձայն»։

2. Լրացուցիչ ֆինանսավորման վարկային համաձայնագրի Առդիր 1-ը սույնով լրամշակվում է, ամբողջությամբ որպես սույն Փոփոխության մասին նամակի թիվ 2-ի Հավելված 1 ընթերցվելու համար։

3. Լրացուցիչ ֆինանսավորման վարկային համաձայնագրի Առդիր 2-ի բաժին I.A.1-ը սույնով լրամշակվում է՝ ամբողջությամբ հետևյալ կերպ ընթերցվելու համար.

 «Վարկառուն մինչև Ծրագրի ավարտը ՏԿՏՏ-ում կպահի հիմնական աշխատակազմը՝ Բանկի համար ընդունելի գործառույթներով, փորձով, պարտականություններով և որակավորումներով, որը պատասխանատու կլինի Ծրագրի կառավարման, համակարգման, իրականացման, մոնիթորինգի և գնահատման համար, ներառյալ, *ի թիվս այլոց,* Ծրագրի համակարգող, ֆինանսական կառավարման մասնագետ, գնումների մասնագետ, բնապահպանական և սոցիալական երաշխիքների մասնագետ և ճանապարհաշինական ինժեներ, ինչպես սահմանված է Գործառնական ձեռնարկում»։

4. Լրացուցիչ ֆինանսավորման վարկային համաձայնագրի Առդիր 2-ի բաժին I.Ա.3-ն ավելացվում է` ամբողջությամբ հետևյալ կերպ ընթերցվելու համար.

«Ծրագրի մաս 2 (գ)(vii)-ի իրականացման նպատակով ուժի մեջ մտնելու օրվանից ոչ ուշ, քան 1 ամիս հետո Վարկառուն ՏԿՏՏՆ-ի միջոցով կկնքի համաձայնագիր («Համագործակցության համաձայնագիր») Ճանապարհային ոստիկանության հետ՝ Բանկի համար ընդունելի պայմաններով։ Բացառությամբ այն դեպքերի, երբ Վարկառուն և Բանկը գրավոր այլ բան չեն պայմանավորվում, բոլոր մյուս դեպքերում Վարկառուն չի կարող դադարեցնել, փոփոխել, կասեցնել, հրաժարվել կամ այլ կերպ ձախողել Համագործակցության համաձայնագրի կամ դրա դրույթներից որևէ մեկի կատարումը»։

5. Առդիր 2-ի բաժին I.Ե-ն փոփոխվում է՝ ամբողջությամբ հետևյալ կերպ ընթերցվելու համար.

**Ե. Արտակարգ իրավիճակում արձագանքելու բաղադրիչ**

1. Ծրագրի մաս 3-ի պատշաճ և ժամանակին իրականացումն ապահովելու համար, որի նպատակն է հնարավոր թույլատրելի արտակարգ իրավիճակում անմիջապես արձագանքելը, Վարկառուն կնախաձեռնի բոլոր միջոցառումները, որոնք պահանջվում են նրանից՝ Ծրագրի մաս 3-ի իրականացումը հետեւյալ դրույթներին համապատասխան ապահովելու համար.

ա) Վարկառուն՝

i) պետք է մշակի ձեռնարկ («Արտակարգ իրավիճակներում արձագանքելու գործառնական ձեռնարկ»), որը կլինի Գործառնական ձեռնարկի hավելված` սահմանելով Ծրագրի մաս 3-ի մանրամասն իրականացման մեխանիզմները՝ այդ թվում. Ա) այն կառույցի նշանակումը և դրան հատկացվող ռեսուրսները, որը պատասխանատու կլինի Ծրագրի մաս 3-ի համակարգման և իրականացման համար («Համակարգող իրավասու մարմին»), և, Բ) ճանապարհային առանձին հատվածում ներդրումները, որոնք կարող են ներառվել Ծրագրի մաս 3-ի շրջանակներում, դրա մասով արտակարգ իրավիճակներում կատարվող ծախսերը, ինչպես նաև նմանատիպ ներառման համար առաջարկվող ընթացակարգերը, Գ) Ծրագրի մաս 3-ին համապատասխան ֆինանսական կառավարման մեխանիզմները, Դ) գնման մեթոդները և Ծրագրի մաս 3-ի շրջանակներում ֆինանսավորման ենթակա՝ արտակարգ իրավիճակներում կատարվող ծախսերի մասով համապատասխանության ընթացակարգերը, Ե) արտակարգ իրավիճակներում կատարվող ծախսերի առհանման համար պահանջվող փաստաթղթերը, և Զ) ցանկացած այլ մեխանիզմ, որն անհրաժեշտ է Ծրագրի մաս 3-ի համակարգման և իրականացման համար.

ii) պետք է ժամանակ առ ժամանակ Բանկի դիտարկմանը ներկայացնի առաջարկներ՝ Արտակարգ իրավիճակներում արձագանքման Գործառնական ձեռնարկը փոփոխելու և թարմացնելու նպատակով, քանի որ դրանք կարող են պարտադիր կամ ցանկալի լինել Ծրագրի իրականացման ընթացքում, որպեսզի անհրաժեշտության դեպքում միջոցառումները ներառվեն Ծրագրի Մաս 3-ում՝ Թույլատրելի արտակարգ իրավիճակներում արձագանքելու նպատակով.

v) պետք է ապահովի, որպեսզի Ծրագրի մաս 3-ն իրականացվի Արտակարգ իրավիճակներում արձագանքելու գործառնական ձեռնարկի համաձայն՝ պայմանով, որ Արտակարգ իրավիճակներում արձագանքելու գործառնական ձեռնարկի դրույթների և սույն համաձայնագրի միջև որևէ անհամապատասխանության դեպքում գերակայությունը տրվի սույն համաձայնագրի դրույթներին.

vi) չի կարող փոփոխել, կասեցնել, դադարեցնել, չեղարկել Արտակարգ իրավիճակներում արձագանքելու գործառնական ձեռնարկի որեւէ դրույթ կամ հրաժարվել դրանից՝ առանց Բանկի նախնական հաստատման։

բ) Ծրագրի իրականացման մաս 3-ի ողջ ընթացքում Վարկառուն պետք է ունենա համակարգող իրավասու մարմին՝ համալրված պատշաճ թվաքանակով և համապատասխան որակավորում ունեցող աշխատակազմով և ռեսուրսներով, ինչը կբավարարի Բանկին։

6. Լրացուցիչ ֆինանսավորման Առդիր 2-ի բաժին IV.Ա.2-ի աղյուսակը փոփոխվում է, որպեսզի ամբողջությամբ ընթերցվի Փոփոխության վերաբերյալ այս նամակի հավելված 2-ում ներկայացվող խմբագրությամբ։

7. Վարկային համաձայնագրի առդիր 2-ի բաժին IV.Բ.1 (բ)-ն սույնով լրամշակվում է ամբողջությամբ հետևյալ կերպ ընթերցվելու համար․

«(բ) Կատեգորիա 2-ի ներքո Արտակարգ իրավիճակներում ծախսերի համար, քանի դեռ Բանկը գոհ չէ, և քանի դեռ չի ծանուցել Վարկառուին իր գոհունակության մասին առ այն, որ հիշյալ ծախսերի մասով բավարարվել են հետևյալ բոլոր պայմանները․

(i) (Ա) Վարկառուն որոշել է, որ տեղի է ունեցել Թույլատրելի արտակարգ իրավիճակ, (Բ) Բանկին է ներկայացրել հայտ՝ Ծրագրի (Չնախատեսված արտակարգ իրավիճակում արձագանքելու բաղադրիչ) Մաս 3-ում նման միջոցառումները ներառելու համար՝ հիշյալ արտակարգ իրավիճակին արձագանքելու համար և (Գ) Բանկը համաձայնել է նման որոշման հետ, ընդունել է հիշյալ հայտը և ծանուցել է Վարկառուին։

(ii) Վարկառուն (Ա) լրամշակել է ԲՍԿՇ-ն՝ Ծրագրի Մաս 3-ի վերաբերյալ դրույթները ներառելու համար, (Բ) Ծրագրի Մաս 3-ի համար պահանջվող երաշխիքային գործիքներն է մշակել, բացահայտել և խորհրդակցել և (Գ) ապահովել է, որ երաշխիքային գործիքների շրջանակներում ցանկացած ձեռնարկվող միջոցառում իրականացվել է, բոլորը՝ սույն Համաձայնագրի Առդիր 2-ի Բաժին I.Գ-ի դրույթների համաձայն և

(iii) Համակարգող իրավասու մարմինը բավարար փաստարկներ է տրամադրել Բանկին, որ վերջինս ունի համապատասխան աշխատակազմ և ռեսուրսներ՝ հիշյալ միջոցառումների իրականացման համար։

8. Լրացուցիչ ֆինանսավորման վարկային համաձայնագրի Առդիր 2-ի բաժին II.Ա.1-ը սույնով լրամշակվում է ամբողջությամբ հետևյալ կերպ ընթերցելու համար.

«1. Վարկառուն ՏԿՏՏՆ-ի միջոցով մոնիթորինգի կնեթարկի և կգնահատի Ծրագրի առաջընթացը և Ծրագրի հաշվետվությունները կմշակի Ընդհանուր պայմանների Բաժին 5․08-ի դրույթների համաձայն և Բանկի համար ընդունելի ցուցանիշերի հիման վրա։ Ծրագրի յուրաքանչյուր հաշվետվություն կվերաբերի մեկ օրացուցային կիսամյակի և Բանկին կներկայացվի նման հաշվետվությամբ ներկայացված կիսամյակի ավարտից ոչ ուշ քան 45 օրվա ընթացքում»։

9. Լրացուցիչ ֆինանսավորման վարկային համաձայնագրի Առդիր 2-ի բաժին IV.Բ.2-ը փոփոխվում է հետևյալ խմբագրությամբ.

«2. Փակման օրն է 2021թ.-ի դեկտեմբերի 30-ը։»

10. Լրացուցիչ ֆինանսավորման համաձայնագրի հավելվածում հետևյալ սահմանումները փոփոխվում են ամբողջությամբ հետևյալ կերպ ընթերցելու համար.

«ՏԿՏՏՆ» նշանակում է Վարկառուի Տրանսպորտի, կապի և տեղեկատվական տեխնոլոգիաների նախարարությունը կամ ցանկացած իրավահաջորդ, որն ընդունելի է Բանկի համար։

«Գործառնական ծախսեր» նշանակում է ողջամիտ գործառնական ծախսերը (որոնք չէին առաջանա առանց Ծրագրի), որոնք ՏԿՏՏՆ-ն կատարում է Ծրագրի իրականացման առնչությամբ, ներառյալ ի լրումն այլ բաների, հաղորդակցության, մատակարարումների, տպագրության և հրապարակումների ծախսերը, տրանսպորտային միջոցների շահագործման և պահպանման, գրասենյակի վերանորոգման, պահպանման և կոմունալ ծախսերը, գրասենյակային սարքավորումների, կահույքի և սարքավորումների գնման և պահպանման ծախսերը, տեղական և միջազգային ճամփորդության (այդ թվում նաև կացության, տրանսպորտային ծախսերը և օրապահիկը) բանկային վճարները, աշխատակազմի աշխատավարձերը (այդ թվում նաև դրա հետ կապված հարկերը և ապահովագրական վճարները, սակայն չներառելով քաղծառայողների աշխատավարձերը), լոգիստիկ ծառայությունները և նման այլ ծախսեր, որոնք կարող են համաձայնեցվել Բանկի հետ»։

11. Լրացուցիչ ֆինանսավորման վարկային համաձայնագրի Հավելվածում ներկայացվող «Հայավտոճան»-ի և «ՏԾԻԳ-ի» սահմանումները հետայսու հանվում են։

12. Լրացուցիչ ֆինանսավորման համաձայնագրի հավելվածում ավելացվել են հետևյալ սահմանումները և այբբենական կարգով դասավորվել են հետևյալ կերպ.

 **Համագործակցության համաձայնագիր**՝ սույն համաձայնագրի Առդիր 2-ի բաժին I.Ա.3-ում նշված համաձայնագիրը։

 **Համակարգող մարմին**՝ սույն համաձայնագրի Առդիր 2-ի Դ.1(ա)(i)(Ա) բաժնում նշված մարմինը։

 **Արտակարգ իրավիճակներում կատարվող ծախսեր**՝ այն թույլատրելի ծախսերը, որոնք պահանջվում են ապրանքների, աշխատանքների և ծառայությունների հաստատված ցանկը ֆինանսավորելու համար, և որոնք անհրաժեշտ են Ծրագրի մաս 3-ի և Արտակարգ իրավիճակներում արձագանքելու գործառնական ձեռնարկի շրջանակներում Վարկառուի տարածքի ընտրված ճանապարհային հատվածում ներդրումներ կատարելու համար։

 **Արտակարգ իրավիճակներում արձագանքելու ձեռնարկ**՝ այն Գործառնական ձեռնարկը, որը պետք է ընդունվի Վարկառուի կողմից Ծրագրի մաս 3-ի համար՝ սույն համաձայնագրի առդիր 2-ի բաժին I.Դ.1(ա) (i)-ի դրույթների համաձայն։

ե) **Ճանապարհային ոստիկանություն**՝ Վարկառուի գերատեսչությունը, որը պատասխանատու է ճանապարհի անվտանգության համար, ստեղծվել է Վարկառուի թիվ ՀՕ-166-Ն օրենքի համաձայն, որը հրապարակվել է Վարկառուի պաշտոնական տեղեկագրում 2005թ. հուլիսի 8-ին։

Հղում կատարելով Լրացուցիչ ֆինանսավորման վարկային համաձայնագրի Առդիր 2-ի բաժին II.Ա-ի դրույթներին՝ սույն նամակի հավելվածում ներկայացվող ցուցանիշները հիմք կծառայեն Վարկառուի կողմից Ծրագրի առաջընթացը և ձեռքբերումները մշտադիտարկելու և գնահատելու համար։ Սույն նամակի հավելված 3-ում ներկայացվող ցուցանիշները փոխարինում են 2015թ.-ի օգոստոսի 26-ի թիվ 2 լրացուցիչ նամակով ներկայացված ցուցանիշներին։

Խնդրում ենք տալ Ձեր համաձայնությունը հիշյալ փոփոխություններին՝ ստորագրելով և ամսաթիվ դնելով փոփոխության վերաբերյալ սույն նամակում՝ ստորև բերված տարածքում։ Վարկային համաձայնագրի մյուս դրույթները, բացառությամբ սույն փոփոխության նամակով ներկայացվող դրույթների, ամբողջությամբ կմնան ուժի մեջ։ 2-րդ փոփոխության վերաբերյալ սույն նամակը կատարվում է երեք (3) օրինակով, որոնցից յուրաքանչյուրը համարվում է բնօրինակ։

Ձեր կողմից հաստատվելուց հետո խնդրում ենք մեզ վերադարձնել լիարժեք կատարված մեկ բնօրինակ փաստաթուղթը։ Փոփոխության վերաբերյալ սույն նամակում սահմանվող դրույթներն ուժի մեջ կմտնեն. i) լիարժեք կատարված 2-րդ փոփոխության վերաբերյալ նամակի բնօրինակը Բանկի կողմից ստանալուց հետո, ii) Վարկառուի և Բանկի միջև Ծրագրի համար լրացուցիչ ֆինանսավորում տրամադրելու մասին Երկրորդ լրացուցիչ ֆինանսավորման վարկային համաձայնագրի ուժի մեջ մտնելու մասին Բանկի կողմից -----------------ին ծանուցումից հետո:

Հարգանքով՝

ՎԵՐԱԿԱՌՈՒՑՄԱՆ ԵՎ ԶԱՐԳԱՑՄԱՆ ՄԻՋԱԶԳԱՅԻՆ ԲԱՆԿ

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

**ՀԱՍՏԱՏՎԱԾ ԵՎ ՀԱՄԱՁԱՅՆԵՑՎԱԾ Է**

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ

Հաստատեց՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Լիազոր ներկայացուցիչ

Անուն, ազգանուն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պաշտոն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ամսաթիվ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Հավելված 1**

**ԱՌԴԻՐ 1**

**Ծրագրի նկարագրությունը**

Ծրագրի նպատակն է ընտրված կենսական նշանակության ճանապարհները բարելավելու միջոցով գյուղական համայնքների համար բարելավել շուկաներին և ծառայություններին հասանելիությունը և հզորացնել Վարկառուի` ճանապարհների համար պատասխանատու ճյուղային նախարարության կարողությունները՝ Կենսական նշանակության ճանապարհային ցանցը կառավարելու համար:

Ծրագիրը բաղկացած է հետևյալ մասերից.

**Մաս 1. Կենսական նշանակության ճանապարհների բարելավում**

ա) Կենսական նշանակության ճանապարհային ցանցի ներսում մոտ 450 կմ երկարությամբ ընտրված ճանապարհների բարելավման աշխատանքների իրականացում:

բ) i) Պիլոտային սկզբունքով հիմնանորոգման և ընթացիկ պահպանման աշխատանքների իրականացում կենսական նշանակության ճանապարհային ցանցի` մոտ 23.4 կմ երկարությամբ ընտրված հատվածներում` Հիմնանորոգման և պահպանման մասին պայմանագրի պայմաններին համապատասխան, և ii) Հիմնանորոգման և պահպանման մասին երկու պայմանագրերի շրջանակներում մոտ 23 կմ երկարությամբ ընտրված կենսական նշանակության ճանապարհների հիմնանորոգում և ընթացիկ պահպանություն:

գ) Ծրագրի շրջանակներում հիմնանորոգման աշխատանքների իրականացման նպատակով մանրամասն նախագծային ուսումնասիրության, տեխնիկական հսկողության աշխատանքների և անկախ տեխնիկական աուդիտի իրականացում:

դ) Ճանապարհի անվտանգության բարելավմանն ուղղված միջոցառումների իրականացում, այդ թվում՝ i) ճանապարհի` վտանգավորության բարձր աստիճան ունեցող հատվածների բարելավում, ii) Ծրագրի շրջանակներում հիմնանորոգված բոլոր ճանապարհներին «Ապահով գյուղերի» ծրագրի իրականացման հետ կապված աշխատանքների կատարում, և iii) ճանապարհային նշանների ձեռքբերում և տեղադրում:

**Մաս 2. Ծրագրի կառավարում և ինստիտուցիոնալ հզորացում**

ա) Ծրագրի համակարգման ու իրականացման նպատակով աջակցության տրամադրում՝ i) Ծրագրի կառավարման ու մշտադիտարկման համար պահանջվող գործառնական ծախսերի ֆինանսավորման, և ii) Ծրագրի ֆինանսական աուդիտի իրականացման միջոցով:

բ) i) Ճանապարհային ակտիվների կառավարման համակարգի տվյալների բազայի ձեռքբերում, այդ թվում՝ տեղադրում և ՏԿՏՏՆ-ի անձնակազմի՝ նշված տվյալների բազայի օգտագործման մասով վերապատրաստում, ii) ճանապարհային պայմանների և երթևեկության ուսումնասիրման նպատակով ճանապարհային դիտասարքերի ձեռքբերում, iii) Ծրագրի շրջանակներում իրականացված աշխատանքների որակի փորձարկման նպատակով ճանապարհների համար լաբորատոր սարքավորումների ձեռքբերում, և iv) կենսական նշանակության ճանապարհային ցանցի վերաբերյալ տվյալների հավաքագրում` ճանապարհային ակտիվների կառավարման համակարգի համար:

գ) Ճանապարհային երթևեկության անվտանգության ծրագրի իրականացում, *ի թիվս այլնի՝* i) ճանապարհների վտանգավոր հատվածների բարելավման աշխատանքների համար մանրամասն նախագծերի մշակում, ii) ՏԿՏՏՆ-ի և Ճանապարհային ոստիկանության անձնակազմի համար ճանապարհային անվտանգության կառավարման մասով տեխնիկական աջակցության և վերապատրաստման ծրագրերի տրամադրում, iii) ճանապարհային անվտանգության վերաբերյալ կրթական ծրագրերի իրագործում «Ապահով գյուղերի» դպրոցներում, և iv) Կենսական նշանակության ճանապարհային ցանցի հետ կապված ճանապարհային երթևեկության անվտանգության վերաբերյալ քարոզարշավների իրականացում, v) ճանապարհային երթևեկության անվտանգության գործողությունների ծրագրի մշակում, vi) Ծրագրի մաս 2-ի (գ)(v) կետին համապատասխան մշակված գործողությունների ծրագրի ընտրված միջոցառումների իրականացում, և vii) վթարների վերաբերյալ տվյալների հավաքագրման և կառավարման համակարգի մշակում և տեղադրում, ինչպես նաև Ճանապարհային ոստիկանության, ՏԿՏՏՆ-ի և մյուս գործընկերների համար համակարգի օգտագործման թեմայով վերապատրաստում։

դ) Տեխնիկական աջակցության տրամադրում, *ի թիվս այլնի*` i) կատարողականի վրա հիմնված մոտեցման կիրառմամբ ճանապարհների հիմնանորոգման ու պահպանության համար իրագործելիության ուսումնասիրության մասով, այդ թվում՝ նշելով առնվազն մեկ ճանապարհային հատված, ii) Ծրագրի հետ կապված սոցիալական մշտադիտարկման և գնահատման, ինչպես նաև ճանապարհային ոլորտի ֆինանսական կայունության վերաբերյալ ուսումնասիրությունների իրականացման հարցում, iii) ՏԿՏՏՆ անձնակազմի և տեղական կապալառուների վերապատրաստման հարցում՝ Ծրագրի նոր գաղափարների, այդ թվում՝ կատարողականի վրա հիմնված բազմամյա պայմանագրերի նախագծման ու իրականացման, արդյունավետ նախագծային ստանդարտների և ՏԿՏՏՆ անձնակազմի համար պլանավորման ու պայմանագրերի մշտադիտարկման վերաբերյալ, iv) ճանապարհային ոլորտում հնարավոր ապագա ներդրումների նախապատրաստման համար պահանջվող տեխնիկական ուսումնասիրությունների իրականացման և մանրամասն նախագծերի մշակման հարցում, v) կենսական նշանակության ճանապարհային ցանցի համար ռազմավարական զարգացման պլանի մշակման հարցում, vi) ճանապարհային հատվածի համար աղետների ռիսկին պատրաստվածության խթանման, այդ թվում նաև ճանապարհային ենթակառուցվածքի համար բնական վտանգների ռիսկի գնահատման հարցում։

**Մաս 3. Արտակարգ իրավիճակներում արձագանքման միջոցները**

Թույլատրելի արտակարգ իրավիճակում անհրաժեշտության դեպքում օժանդակության տրամադրում։

**Հավելված 2**

|  |  |  |
| --- | --- | --- |
| **Կատեգորիա** | **Վարկի հատկացված գումարը****(արտահայտված ԱՄՆ դոլարով)** | **Ֆինանսավորման ենթակա ծախսերի տոկոսադրույքը****(ներառյալ հարկերը)** |
| 1) Ապրանքներ, աշխատանքներ, ոչ խորհրդատվական ծառայություններ, խորհրդատվական ծառայություններ, գործառնական ծախսեր և վերապատրաստում՝ Ծրագրի մաս 1-ին և մաս 2-ին համապատասխան։  | 39,900,000 | 80% |
| 2) Արտակարգ իրավիճակներում կատարվող ծախսեր՝ Ծրագրի մաս 3-ին համապատասխան | 0 | 100% |
| 3) Միանվագ կոմիսիոն վճար | 100,000 | Սույն համաձայնագրի բաժին 2.03-ին համապատասխան վճարման ենթակա գումար՝ Ընդհանուր պայմանների բաժին 2.07 (բ)-ի համաձայն։ |
| **ԸՆԴՀԱՆՈՒՐ ԳՈՒՄԱՐԸ** | **40,000,000** |  |

**Հավելված 3**

VI. ԱՐԴՅՈՒՆՔՆԵՐԻ ՇՐՋԱՆԱԿԸ ԵՎ ՄՇՏԱԴԻՏԱՐԿՈՒՄԸ

**Արդյունքների շրջանակը**

**ԵՐԿԻՐ՝ Հայաստան**

**«ԿԵՆՍԱԿԱՆ ՆՇԱՆԱԿՈՒԹՅԱՆ ՃԱՆԱՊԱՐՀԱՅԻՆ ՑԱՆՑԻ ԲԱՐԵԼԱՎՄԱՆ ԾՐԱԳԻՐ». երկրորդ լրացուցիչ ֆինանսավորում**

**Ծրագրի զարգացման նպատակը (նպատակները)**

Ծրագրի զարգացման նպատակն է գյուղական համայնքների համար բարելավել շուկաներին և ծառայություններին հասանելիությունը՝ ընտրված կենսական նշանակության ճանապարհների բարելավման միջոցով և ուժեղացնել ճանապարհների մասով պատասխանատու ճյուղային նախարարության՝ կենսական նշանակության ճանապարհները կառավարելու կարողությունները։

**Ծրագրի զարգացման նպատակների ցուցանիշերը՝ ըստ նպատակների (վերջնարդյունքների)**

| **Ցուցանիշի անվանում** | **ՀԿՑ** | **Բազային** | **Միջանկյալ թիրախներ** | **Վերջնանպատակ** |
| --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
| **Գյուղական համայնքների համար շուկաներին և ծառայություններին հասանելիության բարելավում՝ կենսական նշանակության ընտրված ճանապարհների բարելավման միջոցով *(Գործողություն. այս նպատակը վերանայվել է)***  |
| Ծրագրի իրականացման տարածքներում կենսական նշանակության ճանապարհներին միջին արագությունը (կմ) |  | 20.00 | 25.00 | 30.00 | 35.00 | 40.00 | 40.00 | 40.00 | 40.00 | 40.00 | 40.00 |
| ***Գործողություն. այս ցուցանիշը վերանայվել է*** |  |
| Բոլոր եղանակային պայմաններում անցանելի ճանապարհներին հասանելիություն ունեցող գյուղական բնակչության մասը (տոկոսային հարաբերությամբ)  |  | 51.00 | 53.00 | 56.00 | 58.00 | 60.00 | 63.00 | 68.00 | 71.80 | 74.10 | 76.80 |
| ***Գործողություն. այս ցուցանիշը վերանայվել է***  |  |
| Բոլոր եղանակային պայմաններում անցանելի ճանապարհներին հասանելիություն ունեցող գյուղական բնակչության քանակը (թիվը) |  | 600,000.00 | 632,000.00 | 668,000.00 | 690,000.00 | 710,000.00 | 750,000.00 | 800,000.00 | 850,000.00 | 877,800.00 | 909,200.00 |
| ***Գործողություն. այս ցուցանիշը վերանայվել է***  |  |
| **Ճյուղային նախարարության՝ կենսական նշանակության ճանապարհային ցանցի կառավարման կարողությունների հզորացում (*Գործողություն. այս նպատակը վերանայվել է)*** |
| Շուկաներին եւ ծառայություններին հասանելիության բարելավման ընկալումը օգտագործողների կողմից (տարանջատված ըստ սեռի) (քանակը) |  | 0.00 | 0.00 | 3.00 | 4.00 | 4.00 | 4.00 | 4.50 | 4.50 | 4.50 | 4.50 |
| ***Գործողություն. այս ցուցանիշը վերանայվել է*** |  |
| Ճյուղային նախարարության ներսում ՃԱԿՀ մշակում եւ կիրառում՝ կենսական նշանակության ճանապարհային ցանցի հետ կապված որոշումներ կայացնելու համար (տեքստ) |  | ՃԱԿՀ-ի անհրաժեշտությունը |  |  |  |  |  |  | ՃԱԿՀ-ի տեղադրում  | Փոխանցված 7500 կմ-ի վերաբերյալ տվյալներ | Ճյուղային նախարարության կողմից օգտագործվող ՃԱԿՀ |
| ***Գործողություն. այս ցուցանիշը վերանայվել է*** |  |

**Միջանկյալ արդյունքների ցուցանիշերը՝ ըստ բաղադրիչների**

| **Ցուցանիշի անվանում** | **ՀԿՑ** | **Բազային** | **Միջանկյալ թիրախներ** | **Վերջնանպատակ** |
| --- | --- | --- | --- | --- |
| **1** | **2** | **3** | **4** | **5** | **6** | **7** | **8** |
| **Կենսական նշանակության ճանապարհի բարելավում *(Գործողություն. այս բաղադրիչը վերանայվել է)*** |
| Վերանորոգված ճանապարհներ, գյուղական (կմ) |  | 0.00 | 49.00 | 104.00 | 136.00 | 205.00 | 250.00 | 270.00 | 330.00 | 390.00 | 450.00 |
| ***Գործողություն. այս ցուցանիշը վերանայվել է*** |  |
| Վթարների իմաստով վտանգավոր ճանապարհահատվածի բարելավման ծրագրի նախագծում և իրականացում (այո/ոչ) |  | Ոչ |  |  |  |  |  |  |  |  | Այո |
| ***Գործողություն. այս ցուցանիշը նոր է*** |  |
| ***Ծրագրի կառավարում և ինստիտուցիոնալ ուժեղացում (Գործողություն. այս բաղադրիչը վերանայվել է)*** |
| ՃԱԿՀ-ում ներառված կենսական նշանակության ճանապարհների կիլոմետրերի քանակը (կմ) |  | 0.00 | 0.00 | 0.00 | 0.00 | 0.00 | 0.00 | 0.00 | 4,500.00 | 7,500.00 | 7,500.00 |
| ***Գործողություն. այս ցուցանիշը վերանայվել է*** |  |
| «Անվտանգ գյուղ» ավարտված ծրագրերի թիվը (քանակը) |  | 0.00 | 0.00 | 2.00 | 15.00 | 30.00 | 66.00 | 66.00 | 84.00 | 92.00 | 100.00 |
| ***Գործողություն. այս ցուցանիշը վերանայվել է*** |  |
| Պիլոտային ԿՎՀՊ-ի մշակում և հաստատում ճյուղային նախարարության կողմից (այո/ոչ) |  | Ոչ | Ոչ | Ոչ | Ոչ | Ոչ | Ոչ | Ոչ | Ոչ | Այո | Այո |
| ***Գործողություն. այս ցուցանիշը վերանայվել է*** |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| Ճանապարհների ֆինանսավորման ուսումնասիրության ամփոփում և հաստատում ՀՀ կառավարության կողմից (այո/ոչ) |  | Ոչ  | Ոչ | Ոչ | Այո |  Այո |  |  |  |  | Այո |
| ***Գործողություն. այս ցուցանիշը վերանայվել է*** |  |
| Լավ և բավարար վիճակում գտնվող ճանապարհները որպես դասակարգված ընդհանուր ճանապարհների մաս (տոկոսային հարաբերությամբ) |  | 50.00 | 51.20 | 52.60 | 53.40 | 55.10 | 56.30 | 59.00 | 59.00 | 59.00 | 59.00 |
| ***Գործողություն. այս ցուցանիշը վերանայվել է*** |  |
| Դասակարգված ընդհանուր ճանապարհային ցանցի չափը (կմ) |  | 4,000.00 | 4,000.00 | 4,000.00 | 4,000.00 | 4,000.00 | 4,000.00 | 4,000.00 | 4,000.00 | 4,000.00 | 4,000.00 |
| ***Գործողություն. այս ցուցանիշը վերանայվել է*** |  |
| Ճյուղային նախարարության կողմից Ծրագրի հետ կապված բողոքներին արձագանքը (տոկոսային հարաբերությամբ) |  | 0.00 | 100.00 | 100.00 | 100.00 | 100.00 | 100.00 | 100.00 | 100.00 | 100.00 | 100.00 |
| ***Գործողություն. այս ցուցանիշը վերանայվել է*** |  |
| Վերականգնման և պահպանման պիլոտային պայմանագրի մշակում, իրականացում և գնահատում (տեքստ) |  | Անհրաժեշտ է փորձարկել հայեցակարգը  |  |  |  |  |  |  |  | Հայեցակարգի փորձարկում եւ որոշման կայացում | Հայեցակարգի փորձարկում և որոշման կայացում |
| ***Գործողություն. այս ցուցանիշը վերանայվել է*** |  |
| Վթարների վերաբերյալ տվյալների բազայի մշակում և կիրառում (այո/ոչ) |  | Ոչ |  |  |  |  |  |  |  |  | Այո |
| ***Գործողություն. այս ցուցանիշը նոր է*** |  |
| Իրականացնող մարմնում իգական սեռի շրջանավարտների ներգրավում վեցամսյա վճարովի պրակտիկայում՝ ճարտարագիտության, նախագծման, ճանապարհային անվտանգության և (կամ) հարակից ոլորտներում (թիվը) |  | 0.00 |  |  |  |  |  |  |  | 4.00 | 8.00 |
| ***Գործողություն. այս ցուցանիշը նոր է*** |  |